Semnal de alarmă din Transilvania! Dragoş 
Burghelia: În trei judeţe din inima României riscăm 
să pierim. Românii sunt discriminați în propria ţară, 
iar viaţa lor NAŢIONALĂ este pusă în pericol 


e 4 noiembrie 2023 %0 Ô 18.969 


Românii din Transilvania sunt discriminați în propria ţară, iar în trei 
judeţe din inima României viaţa lor naţională este pusă în pericol, a 
avertizat, vineri, Dragoş Burghelia, preşedintele Forumului Civic al 


Românilor din Covasna, Harghita şi Mureş. 


Declaraţia a fost făcută în cadrul conferinţei „Românii din inima 
României. Probleme şi soluţii pentru păstrarea identităţii naţionale în 
Covasna, Harghita şi Mureş”, eveniment organizat, vineri, 3 noiembrie, la 


Parlamentul României. 


Dragoş Burghelia a prezentat date îngrijorătoare cu privire la problemele 
cu care se confruntă românii din judeţele Covasna şi Harghita, începând 
cu reducerea populaţiei, la dispariţia şcolilor în limbă română şi scăderea 


numărului ortodocşilor. 


„In trei judeţe din inima României riscăm să pierim, iar naţia română, 


după generaţii de sacrificiu, să nu mai existe fizic în această regiune. 


În judeţele Covasna şi Harghita în care românii sunt numeric minoritari, 
potrivit ultimului recensământ, mai locuiau doar 76.000 de români, din 
care circa 42 000 de români în Covasna şi peste 33.000 de români în 


Harghita. Avem o pondere de 23,3 % în Covasna şi 12,6 % în Harghita. 


Fata de 103.000 câţi eram la recensamantul din 1992, în ultimii 30 de ani, 
populația de naţionalitate română din cele 2 judeţe a scăzut cu aproape 
30.000 de persoane, în medie, cam cu o mie de persoane pe an”, a 


menţionat Dragoş Burghelia. 


Religie 


În prezent, patrimoniul construit bisericesc ortodox, care aparţine de 
Episcopia Ortodoxă a Covasnei şi Harghitei, este format din 158 de 


biserici si 10 capele. 


„Prin Biserica Ortodoxă, prin Biserica Mamă, noi reuşim încă să ne mai 


manifestăm şi să avem o viaţă românească în această provincie. 


Însă, o problemă majoră cu care se confruntă aceste parohii ortodoxe este 
numărul redus de credincioşi. În judeţele Covasna şi Harghita sunt 33 de 
parohii ortodoxe care au mai puţin de 30 de credincioşi”, a spus Dragoş 


Burghelia. 

Şcoală 


În urma scăderii populaţiei şcolare, în prezent nu mai există învățământ în 
limba română în 46 de unităţi administrativ teritoriale (UAT-uri) din 
Harghita şi în 24 de UAT-uri din Covasna. 


„Asistăm în continuare la perpetuarea fenomenului de neînvăţare a limbii 
române în cadrul sistemului naţional de educaţie de către elevii maghiari, 
ceea ce favorizează segregarea pe criterii etnice si acumularea unor 


tensiuni. 


Asistăm la un fenomen de constuire a unui sistem de învățământ cu totul 
paralel în privinţa comunităţii maghiare. Aceasta segregare pe criterii 
entice care se produce de 30 de ani nu face altceva decât să genereze frică, 
tensiuni şi neîncredere în sânul comunităţii”, a subliniat Dragoş 


Burghelia. 


Trăim astăzi un fenomen acut de discriminare în privinţa 


românilor din Covasna și Harghita! 


„În România, românii sunt discriminați la nivel instituţional tocmai de 


autorităţile care ar trebui să-i apere şi să le protejeze viaţa şi cultura. 


Aşadar, în cele 3 judeţe, în special în Covasna şi Harghita, dar şi în multe 
zone din judeţul Mureş, românii minoritari numeric traiesc acest fenomen 
de discriminare în privinţa limbii, în privinţa modului în care banii sunt 
repartizaţi, a modului în care se face şcoală și a felului în care cultele 


religioase primesc finanţare. 


Este inacceptabil ca în România secolului XXI românii să fie discriminați 
în propria ţară şi să aibă viaţa naţională pusă în pericol”, a avertizat 
Dragoş Burghelia, preşedintele Forumului Civic al Românilor din 


Covasna, Harghita şi Mureş. 


Vineri, 3 noiembrie, la Parlamentul României, a fost organizată conferinţa 
„Românii din inima României. Probleme şi soluţii pentru păstrarea 


identităţii naţionale în Covasna, Harghita și Mureş”. 


Sistemul vrea să ne reducă la tăcere! Sprijiniţi 
OrtodoxINFO! 


Ne străduim să menţinem viu acest site și să vă punem 
la dispoziție informaţii care să facă lumină în provocările 
pe care le trăim. Activitatea independentă a 
OrtodoxINFO funcţionează strict cu ajutorul cititorilor, 
din acest motiv vă cerem acum ajutorul. Ne puteți 
sprijini printr-o donaţie bancară sau prin PayPal, 
completând formularul de mai jos. 


DONAȚIE LUNARĂ DOAR ACUM 


c5 €10 €20 Altă sumă 


Mulţumim celor care ne-au ajutat până acum! 


